ભારતે બ્યુનોસ એર્સમાં શરુ થયેલા યુથ ઓલિમ્પિકમાં ભાગ લેવા માટે ૪૬ ખેલાડીને પસંદ કર્યા છે. આ ખેલાડીઓ ૧૬ રમતોમાં ભાગ લઈ રહ્યા છે. ભારતીય ટીમમાં કોચિસ-સપોર્ટ સ્ટાફ અને ઓફિસિઅલ્સ સહિત કુલ ૬૮ જેટલા સભ્યોનો સમાવેશ થાય છે. ગુજરાતના પ્રતિભાશાળી ખેલાડી માનવ ઠક્કરને ટેબલ ટેનિસ માટેની ભારતીય ટીમમાં સ્થાન મળ્યું છે. હોકીનું ફાઈવ-અ- સાઈડ વર્ઝન ઓલિમ્પિકમાં સમાવવામાં આવ્યું છે અને ભારતે મેન્સ અને વિમેન્સમાં ૯-૯ ખેલાડીઓની ટીમ મોકલી છે. ટ્રેક એન્ડ ફિલ્ડના સાત અને શૂટિંગના ચાર ખેલાડીઓ છે. રેક્યુર્વે તીરંદાજી, બેડમિંટન, સ્વિમિંગ, ટેબલ ટેનિસ, વેઈટલિફ્ટિંગ, કુસ્તી અને રોવિંગમાં ૨-૨ અને બોક્સિંગ-જુડો અને સ્પોર્ટ ક્લાઈમ્બિંગમાં ૧-૧ ભારતીય ખેલાડી સામેલ છે.